b'\n_START_ARTICLE_\nStamford (Texas)\n_START_PARAGRAPH_\nStamford er en by som ligger p\xc3\xa5 begge sider av grensen mellom Jones og Haskell counties i vestre sentrale Texas i USA. Befolkningen er p\xc3\xa5 3\xc2\xa0124 i f\xc3\xb8lge folketellingen i 2010. Henry McHarg, president for Texas Central Railroad, oppkalte stedet etter sin hjemby Stamford i Connecticut. _NEWLINE_Stamford ligger ved US Highway 277 og State Highway 6. Mesteparten av byen er i Jones County. Den delen som i Jones County er del av Abilene Metropolitan Statistical Area.\n_START_SECTION_\nHistorie\n_START_PARAGRAPH_\nSkj\xc3\xb8nt det var Henry King McHarg fra Stamford i Connecticut som navngav byen, ble landet den ble bygd p\xc3\xa5 donert av familien til Swante Magnus Swenson. Swenson var den f\xc3\xb8rste svenske immigrant til Texas. Han ble en av delstatens st\xc3\xb8rste landeiere, og ca 1860 eide han i West Texas henimot 500\xc2\xa0000 acre (202\xc2\xa0343\xc2\xa0ha). Disse ranchene i tolv counties i Texas ble kjent som SMS Ranches. De ble senere reorganisert som Swenson Land and Cattle Company, som har hovedsete i Stamford.'